Geastrum pectinatum

Geastrum pectinatum Geastraceae familiako onddo espezie bat da. Ez da jangarria.

Sinonimoak: Geastrum plicatum.

Deskribapena 
Karpoforoa: Tamaina aldakorrekoa, ertainetik handira; 6 eta 10 cm bitarteko diametrokoa. 

Exoperidioa: Sakonera handiagoan edo txikiagoan urratua, izar-punten forman (4tik 9ra), eta, hezetasuna galdu ahala, kupula moduko bat sortuz. Ez da higroskopikoa.

Endoperidioa: Globo-itxurakoa, leuna, 2,5 cm-ko diametrokoa, hasieran, pruina gris batez estalia, gero arre iluna. Goialdean peristoma bat izaten du, hasieran konikoa, gero zilindriko samarra, ildaskatua, ia mugatu gabea. Oinarri aldean, ildaskatu samarreko apofisis bat ikusten da, eta handik oin nabaria sortzen da.

Gleba: Arre ilun kolorekoa.

Etimologia: Geastrum terminoa grekotik dator, lurra, esan nahi duen "gé" hitzetik eta izarra esan nahi duen "áster" hitzetik. Pectinatum epitetoa berriz latinetik dator, orrazkera, esan nahi duen, "pectinatus" hitzetik. Apofisis-a ildaskatua duelako

Jangarritasuna 
Ez da jangarria.

Nahasketa arriskua 
Geastrum pseudostriatum delakoarekin nahas daiteke, honek endoperidio oso pikortsua du. Geastrum campestre espeziearekin ere bai, honek ere pikortsua du, baina exoperidio higroskopiko batekin.

Sasoia eta lekua 
Udan eta udazkenean. Koniferoen azpian. Ez da ohikoa.

Banaketa eremua 
Mundu osoan barreiatzen da, kontinente guztietan zehar. Habitat ugaritan garatzen da.

Erreferentziak

Kanpo estekak 

Geastrum
Afrikako onddoak
Asiako onddoak
Europako onddoak
Amerikako onddoak
Ozeaniako onddoak
Antartikako onddoak